Gudų lobis

Gudų lobis – XI a. sidabriniai lydiniai, rasti 1938 m. ariant lauką Gudų kaime (dab. Viekšnių seniūnija, Mažeikių rajono savivaldybė).

Lobis 
Rasta 12 sujungtų spiralės pavidalo keturkampio skersinio pjūvio kaltų sidabrinių lydinių, turbūt likusių sudeginus numirusįjį. 7 iš jų (ilgis 52–60 cm, bendra masė 803,6 g) pateko į Nacionalinį Čiurlionio dailės muziejų. Penki lydiniai yra trijų, du – dviejų įvijų. Kitą dalį lobio pasidalijo vietos gyventojai.

Tai didžiausias Lietuvoje rastas šio tipo lydinių lobis. 1935 m. Gudų kaime, akėjant Kojelio žemę, rasta keletas talerių. Vienas taleris buvo su 1774 m. data.

Šaltiniai 

Lietuvos lobiai
Mažeikių rajono paveldas